section_heading: Razvoj projekta
paragraph_text: Terrence Malick je predložio koncept filma direktoru kompanije River Road Entertainment, Billu Pohladu, dok su njih dvojica radili zajedno na ranoj verziji filma Che. Pohlad se prisjetio da je iz početka mislio da je ideja "luda", ali kako se sam koncept filma razvijao, počela mu se jako sviđati.<ref> Film Drvo života najavljen je krajem 2005. godine, a financirati ga je trebala Indijska produkcijska kompanija Percept Picture Company uz producenta Donalda Rosenfelda. Film se trebao djelomično snimati u Indiji, a pretprodukcija je trebala započeti u siječnju 2006. godine. Međutim, niti jedan od navedenih planova nije se ostvario.